שעה אחרונה
הַנִּיחֵנִי כָּעֵת עַל לִבָּהּ שֶׁל הַדֶּרֶךְ הַזֹּאת; וְהָיוּ אֲבָנֶיהָ רֵעַי וְעֵדַי הַשּׁוֹתְקִים עַד חֲצוֹת,; וְכוֹכַב הַמִּזְרָח הַבּוֹעֵר יְהַבְהֵב בְּעֵינַי.; וְלִבִּי הַמַּכֶּה אֶת דָּמָיו לָהּ יִלְחַשׁ כִּי עוֹד חַי אָנֹכִי; בְּסִימַן הַבַּרְזֶל וּבָאוֹת הַחוֹצֶה אֶת מִצְחִי.; אָז אָקוּם עִם זִמְרַת הַצְּרָצַר הָאוֹבֵד בִּנְבִיחַת הַכְּלָבִים,; מְטֻלָּל בִּטְלָלִים וְחוֹצֶה בַּשָּׂדוֹת עַד חָזֶה,; אָח לְכָל הַלֵּילִי וְאָפֵל וִידִיד הַתּוֹעִים כְּמוֹתִי, ; הָעוֹלִים בְּסֻלַּם רְקִיעָם, כְּחַיַּי הָעוֹלִים מִמּוֹתִי; וּשְׁבִילִי הַחוֹצֶה אֶת שְׁבִילָם כְּמִפְגַּשׁ מַזָּלוֹת זֶה בָּזֶה.; 